**Šokių mini maratono „Š-OK-Nesust-OK 2016“**

**NUOSTATAI**

2016 m. liepos 1 d.  
Didžiosios Rinkos aikštė, Kėdainiai

**1. BENDROJI DALIS**

1.1. Šokių mini maratoną organizatorius – Kėdainių kultūros centras.  
1.2. Šokių mini maratono vieta – Didžiosios Rinkos aikštė, Kėdainiai.

1.3. Šokių mini maratono laikas – 2016 m. liepos 1 d. 18–21 val.  
1.4. Šokių mini maratono dalyvių kiekis ir amžius neribojamas.

1.5. Dalyvių registracija – nuo 17 val., 1 val. prieš maratono pradžią.

1.6. Kiekvienas dalyvis pats pasirenka sau tinkamą aprangą ir avalynę.

1.7. Už savo asmeninius daiktus ir sveikatą dalyviai atsako patys.

1.8. Šokių mini maratono metu skambančios muzikos repertuarą pateikia maratono organizatorius, atsižvelgdamas į įvairaus amžiaus bei muzikos stiliaus gerbėjų grupes. Šokių mini maratono muzikos repertuaras gali būti keičiamas maratono organizatorių ar programos vedėjų nuožiūra.

1.9. Dalyviai šoka individualiai. Kiekvienas dalyvis pretenduoja į pagrindinį prizą ir paguodos prizus.  
1.10. Dalyvius stebi, vertina ir nugalėtojus skelbia stebėtojų komisija.

**2. Šokių mini maratono DALYVIAI**2.1. Šokių mini maratono dalyviai gali būti vaikai, tėčiai, mamos, bendradarbiai, kolegos, studentai, mokiniai, draugai, bendraminčiai – visi, mylintys muziką, šokį ir aktyvų poilsį.

2.2. Dalyvių amžius neribojamas.  
2.3. Užsiregistruodami dalyviai turi pateikti tikslius duomenis apie save.  
2.4. Šokėjai turi visą laiką judėti (net dėl techninių kliūčių nutilus muzikai).   
2.5.Šokant turi judėti bent dvi skirtingos kūno dalys (pvz.: rankos ir kojos, kojos ir klubai).   
2.6. Maratono dalyviai nesustodami privalo šokti 50 minučių, po kurių daroma 10 min. Pertrauka. Pertraukos skelbiamos vienu metu organizuotai visiems dalyviams.

2.7. Šokant dalyviai turi būti prisisegę savo numerius prie rūbų, matomoje vietoje.

2.8. Šokdamas dalyvis negali būti užsimerkęs ilgiau kaip 15 sekundžių, todėl draudžiami akiniai tamsintais stiklais, ant akių užleistos kepuraitės bei kiti atributai, trukdantys stebėti šokančio asmens akis.

2.9. Dalyviai, po poilsio pertraukėlės nepasirodę šokių aikštelėje, diskvalifikuojami.

2.10 Dėl techninių kliūčių nustojus groti muzikai ir apie tai garsiai paskelbus šokių maratono dalyviams, dalyviai privalo išlikti šokių aikštelėje ir judėti tol, kol bus likviduotos kliūtys arba renginio organizatoriai paskelbs pertrauką.

2.11. Šokio metu šokėjams draudžiama valgyti ir gerti.

2.12. Šokio metu šokėjams draudžiama stumdytis, įžeidinėti, trukdyti kitiems, bartis ar kitaip neetiškai elgtis.   
2.13. Dalyviams draudžiama vartoti psichotropines medžiagas, gerti alkoholinius ir energetinius gėrimus.  
2.14. Šokių mini maratono dalyvis iš stebėtojų komisijos narių gali gauti 2 įspėjimus, gavę 3-ią įspėjimą dalyvis diskvalifikuojamas (pašalinamas iš tolesnės maratono kovos).

Kiekvienas įspėjimas fiksuojamas šokių maratono protokole.

2.15. Šokių maratono dalyviams draudžiama laistyti, barstyti šokių aikštelę, po kojomis tiesti

dangą, gadinti maratono inventorių, kitaip keisti maratono aplinkos sąlygas, šiukšlinti šokių aikštelėje ir jos teritorijoje.

2.16. Dalyviai, pažeidę bent vieną šokių mini maratono reikalavimą, diskvalifikuojami.

**3. Šokių mini maratono dalyvius LYDINTYS ASMENYS**

3.1. Kiekvienas šokių mini maratono dalyvis gali turėti vieną lydintį asmenį, atsakingą už asmeninių daiktų saugojimą.   
3.2. Registruodamiesi dalyviai turi pateikti informaciją apie juos lydintį asmenį, atsakingą už asmeninių daiktų saugojimą.

3.3. Kiekvieno šokėjo lydintis asmuo šokių maratono metu privalo segėti kortelę su vardu ir pavarde.

**4. Šokių mini maratono VEDĖJAI**

4.1. Šokių mini maratono vedėjus skiria maratono organizatorius.  
4.2. Vedėjai privalo pranešti visą reikalingą informaciją, pasirūpinti, kad renginio atlikėjai žinotų savo pasirodymo laiką.

4.3. Vedėjai privalo pasirūpinti, kad muzikinius įrašus grojantis asmuo iš anksto nustatytu laiku (pagal stebėtojų komisijos laikrodį) nustotų grojęs, nepriklausomai, ar muzikinis kūrinys baigtas, ar ne.

**5. ŠOKIŲ AIKŠTELĖ**

5.1. Šokių mini maratono dalyviai šoka tam skirtoje ir aiškiai pažymėtoje aikštelės vietoje.   
5.2. Visi dalyviai sustoja aikštėje į didelį ratą.

5.3. Šokių aikštelėje dalyviams draudžiama laikyti savo daiktus (rūbus, valgius, gėrimus ir kt.)

5.4. Šokių aikštelėje ir jos teritorijoje (už aptvėrimo) gali būti tik maratono dalyviai, stebėtojų komisijos nariai, maratono organizatoriai ir jų atstovai.

5.5. Šokių metu dalyviams draudžiama savavališkai palikti šokių aikštelę. Toks pasišalinimas traktuojamas kaip šokėjų savanoriškas pasitraukimas iš maratono.

5.6. Maratono dalyvių vėlavimas (iki 30 sekundžių) į šokių aikštelę prilyginamas įspėjimui. Trečią kartą pavėlavęs dalyvis šalinamas iš maratono ir gali tęsti šokimą tik savo malonumui.

**6. STEBĖTOJŲ KOMISIJA**

6.1. Šokėjus stebi ir vertina stebėtojų komisija.

6.2. Stebėtojų komisiją sudaro 5 nariai: medikai, choreografai, režisieriai, praėjusiojo maratono laimėtojai.

6.3. Stebėtojų komisijos darbui vadovauja komisijos pirmininkas. Dėl svarbių priežasčių komisijos pirmininkui negalint dalyvauti komisijos darbe, pirmininko pareigas eina komisijos pirmininko pavaduotojas.   
6.4. Maratonas pradedamas stebėtojų komisijos pirmininkui davus signalą.

6.5. Vienu metu šokėjus privalo stebėti visi stebėtojų komisijos nariai, iš kurių vienas turi būti medicinos darbuotojas.

6.6. Medicinos darbuotojas turi teisę bet kuriuo šokių maratono metu patikrinti šokėjų sveikatos būklę ir, pastebėjęs sveikatos sutrikimų, keliančių pavojų dalyvio sveikatai ar gyvybei, sustabdyti jo dalyvavimą.

6.7. Visus klausimus, nenumatytus šiuose nuostatuose, stebėtojų komisija sprendžia savo

posėdžiuose ir sprendimus priima remdamiesi komisijos posėdyje dalyvaujančių narių balsų dauguma.   
6.8. Komisijos narių balsams pasiskirsčius po lygiai, lemia komisijos pirmininko balsas.   
6.9. Stebėtojų komisijos sprendimai yra galutiniai.